РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 12
от редовното заседание чрез видеоконферентна връзка
на комисия „Управление на собствеността”
към Пленума на Висшия съдебен съвет, проведено на 13.04.2022 г.

Днес, 13.04.2022 г., сряда, от 10,30 ч., се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                                               ПРЕДСЕДАТЕЛ:   Стефан Гроздев /online/
                                                                         ЧЛЕНОВЕ:  Стефан Петров
                                                                                               Йордан Стоев  
                                                                                               Огнян Дамянов
                                                                                               Боян Новански

ОТСЪСТВА: Олга Керелска.

           От администрацията на ВСС присъстваха: Стефка Инджова – директор на дирекция „Управление на собствеността на съдебната власт“, Мая Атанасова – началник отдел „Управление на собствеността“ и инж. Лина Грънчарова – началник отдел „Инвестиции и строителство“.

	1.ОТНОСНО: Допълнение на Правилата за работа на Комисия „Управление на собствеността“ към Пленума на Висшия съдебен съвет.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1.1. ПРИЕМА заседанията на Комисия „Управление на собствеността“ към Пленума на ВСС да се провеждат от разстояние, чрез видеоконферентна връзка, в срок до 1 юни 2022 г.

1.2. ВЪЗЛАГА на дирекция „Управление на собствеността на съдебната власт“ към АВСС да актуализира Правилата за работата на комисия „Управление на собствеността“ към Пленума на Висшия съдебен съвет.

- Инвестиции и строителство:

	2.ОТНОСНО: Изпълнение на  решение по т. 7.4. от протокол № 7 от заседание на Комисия „Управление на собствеността“ към Пленума на Висш съдебен съвет, проведено на 09.03.2022 г. и писмо вх.рег. № ВСС – 4646/30.03.2022 г. от административния ръководител на Апелативен съд – София във връзка с писмо изх. № ВСС-4646/17.03.2022 г.  на главен секретар на ВСС.
	Приложение: Доклад от инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	2.1. ПРИЕМА доклада на инж. Лина Грънчарова – началник отдел  „Инвестиции и строителство“, дирекция „Управление на собствеността на съдебната власт“.

	2.2.ПРИЕМА за сведение писмо вх. рег. № ВСС – 4646/30.03.2022 г.  от административен ръководител на Апелативен съд – София във връзка с изпълнение на договор № 8-ОП-С-058/07.11.2019 г. с предмет „Ремонт на Съдебна палата, гр. София, бул. „Витоша“ № 2, включващ фасади към вътрешни дворове, покрив на сградата,  настилки на вътрешни дворове и проходи и втори етаж на сградата (откъм ул. „Лавеле“), стаи №№ 26, 27, 28 и 29 на I-ви сутерен  (откъм ул. „Алабин“) и преустройство на две гаражни клетки в работни помещения“ и споразумение към него от 15.07.2020 г., сключени между Върховен касационен съд, Апелативен съд - София и ДЗЗД „НИКОПОЛИС БИЛД“.
	2.3. СЪГЛАСУВА проект на писмо до ДЗЗД „НИКОПОЛИС БИЛД“, отговор на искане от дружеството с вх. № ВСС - 4646/07.03.2022 г., което да бъде предоставено за подпис на представляващия Висш съдебен съвет.

	2.4. ИЗПРАЩА решението на административния ръководител на Апелативен съд – София за сведение. 

	3.ОТНОСНО: Писмо от административния ръководител на Окръжен съд – Стара Загора с вх. № ВСС-9773/07.4.2022 г. за отпускане на средства за такса за въвеждане в експлоатация за обект: „СМР по изграждане на два броя асансьори, ремонт на южна и северна фасада на вътрешния двор на Съдебна палата гр. Стара Загора“.
	Приложение: Доклад от инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

3.1.ПРИЕМА доклада от инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.

3.2.ПРИЕМА за необходимо и целесъобразно извършването на разход в размер на 1 500 лева с ДДС, за заплащане на такса за въвеждане в експлоатация, за обект „Строително-монтажни работи по изграждане на два броя асансьори, ремонт на южна и северна фасада на вътрешния двор на Съдебна палата гр. Стара Загора“.  Средствата следва да се осигурят по § 51-00 „Основен ремонт и ДМА“ за сметка на „Разходи за такси към експлоатационни дружества и други разходи за обекти – 2022 г.“.

Мотиви: Строително-монтажните работи за обекта са приключени и предстои въвеждане на обекта в експлоатация от РДНСК - Стара Загора, за което се дължи такса в размер на 1500 лева.
 Таксата е определена, съгласно Тарифа № 14 за таксите, които се събират от МРРБ, Раздел IV-такси за въвеждане на строежите, чл. 31б, ал. 3 „Сгради и съоръжения за обществено обслужване с РЗП над 5 000 кв.м. или капацитет от 200 до 1000 места за посетители.

3.3. ВЪЗЛАГА на отдел „Инвестиции и строителство“ при последваща актуализация на поименното разпределение на разходите по § 51-00 „Основен ремонт на ДМА“ на органите на съдебната власт за 2022 г. да отрази промените по т. 3.2.

3.4. ИЗПРАЩА решението на Комисия „Бюджет и финанси“ към Пленума на Висшия съдебен съвет за корекция на бюджета на Окръжен съд – Стара Загора.

	В 10:43 часа г-н Огнян Дамянов влиза в залата.

	4.ОТНОСНО: Предоставяне на информация за Съдебна сграда - Дряново  във връзка с подготовка за изпълнение на инвестиция „Подкрепа на устойчиво енергийно обновяване на нежилищен сграден фонд“.
	Приложение: Доклад от инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

4.1. ПРИЕМА доклада от инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.

4.2. ПРИЕМА за необходимо и целесъобразно предоставяне в Общинска администрация – Дряново на информация за Съдебна палата – Дряново, находяща се на ул. „Бачо Киро“ № 21, съгласно приложена таблица относно: „Обща разгъната застроена площ (РЗП – кв.м.) на сградите“ и  „Брой административни услуги“. 

Мотиви: В рамките на компонент 1 „Публични сгради на Националния план за възстановяване и развитие се финансират мерки за устойчиво енергийно обновяване на държавни и общински сгради, допустими бенефициенти са всички общини на територията на Република България в партньорство с компетентен национален орган /областна администрация, министерства и други/.

За съдебната сграда, в управление на Висш съдебен съвет, в периода 2017 - 2021 г. не са извършвани основни ремонти, през 2017 г. са отпуснати средства в размер на 13 500 лева за извършване на текущ ремонт на санитарни помещения.

4.3. ВЪЗЛАГА на административния ръководител на Районен съд – Дряново, в качеството на стопанисващ Съдебна сграда, находяща се ул. „Бачо Киро“ № 21 да предостави на община Дряново информацията по т. 4.2.

Мотиви: Представянето на информация на община Дряново за Съдебна сграда, находяща се на ул. „Бачо Киро“ № 21, от страна на административния ръководител на Районен съд - Дряново е с оглед възложено стопанисване.

4.4. ИЗПРАЩА решението по т. 4 от настоящия протокол на административния ръководител на Районен съд – Дряново за изпълнение.

	- Управление на собствеността:

5.ОТНОСНО: Писмо рег. № ВСС – 5773/01.04.2022 г. от Министерство на правосъдието за преместване на второстепенни разпоредители от сградата, находяща се в гр. Бургас, пл. „Жени Патева“ № 1.
Приложение: Доклад от Мая Атанасова – началник отдел „Управление на собствеността“, дирекция „Управление на собствеността на съдебната власт“. 

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

5.1. ПРИЕМА доклада на Мая Атанасова – началник на отдел „Управление на собствеността“, дирекция „Управление на собствеността на съдебната власт“.
5.2. ВЪЗЛАГА на дирекция „Управление на собствеността на съдебната власт“ да изготви и изпрати писмо до министъра на регионалното развитие и благоустройството, с копие до министъра на правосъдието и областния управител на област Бургас, във връзка с образувана преписка за имот, находящ се в гр. Бургас, пл. „Жени Патева“ № 1, в което да бъде изразено становище относно управлението на имота. 
5.3. ВЪЗЛАГА на дирекция „Управление на собствеността на съдебната власт“ да предприеме действия за окончателно уреждане на имотните взаимоотношения с Министерство на правосъдието за имота по т. 5.2.

6.ОТНОСНО: Проект на решение за упълномощаване на представляващия Висшия съдебен съвет /ВСС/ да подпише договор за безвъзмездно предоставяне за управление на Пленума на ВСС на част от имот, находящ се в гр. Исперих, за нуждите на Районен съд - Исперих. 
Приложение: Доклад от Стоян Димитров - главен експерт-юрист в отдел „Управление на собствеността“, дирекция „Управление на собствеността на съдебната власт“. 

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

6.1. ПРИЕМА доклада на Стоян Димитров – главен експерт - юрист в отдел „Управление на собствеността“, дирекция „Управление на собствеността на съдебната власт“.
6.2. ПРЕДЛАГА на Пленума на Висшия съдебен съвет да вземе следното решение: 
1. УПЪЛНОМОЩАВА представляващия Висшия съдебен съвет да подпише договор с областния управител на област Разград  за безвъзмездно предоставяне за управление на ВСС, на част от недвижим имот – частна държавна собственост, представляващ стая с № 13 и ½ част от прилежащо партерно фоайе, с обща  застроена площ от 94.92 кв.м., находяща се на първия етаж от триетажна административна сграда с идентификатор 501.465.2, с административен адрес: гр. Исперих, ул. „Дунав“ № 2, актуван с АЧДС № 2712 от 28.09.2018 г.
6.3. ВНАСЯ предложението като редовна точка в следващото редовно заседание на Пленума на  Висшия съдебен съвет. 

ПРЕДСЕДАТЕЛ НА КОМИСИЯ 
„УПРАВЛЕНИЕ НА СОБСТВЕНОСТТА” 
КЪМ ПЛЕНУМА НА ВСС: /п/ СТЕФАН ГРОЗДЕВ